Λαδόπουλου Πάτρας

ΛαδόπουλουΗ ονομασία της συνοικίας απαντάται κυρίως στη γενική, δηλ. του/στου Λαδόπουλου. ονομάζεται μια συνοικία της Πάτρας που βρίσκεται στο νότιο τμήμα της πόλης. 

Η ονομασία της περιοχής είναι ανθρωπωνυμικό και προήλθε από την χαρτοβιομηχανία του επιχειρηματία Ευάγγελου Λαδόπουλου, που λειτουργούσε εκεί από την πρώτη δεκαετία του 20ού αιώνα μέχρι και τη δεκαετία του '80. Σήμερα, στο μεγαλύτερο κομμάτι των εγκαταστάσεων της χαρτοβιομηχανίας έχει δημιουργηθεί κλειστό προπονητήριο στίβου ενώ σε κάποια κτίρια διεξάγονται διάφορες πολιτιστικές εκδηλώσεις. 

Με τη διοικητική διαίρεση του «Σχεδίου Καποδίστριας» (1997-2010) η περιοχή υπαγόταν στο Νότιο Δημοτικό Διαμέρισμα (Νότιος Τομέας) του Δήμου Πατρέων ενώ με την εφαρμογή του «Σχεδίου Καλλικράτης» (1/1/2011 κ.εξ.) υπάγεται στο Δεύτερο Δημοτικό Διαμέρισμα της Δημοτικής Ενότητας Πατρέων του διευρυμένου Δήμου Πατρέων. 

Παραπομπές και υποσημειώσεις

Πηγές
 Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Λαδόπουλου